gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl eo es ru kn es gl da gl en sl es es tt gl vi fi gl gl da gl it als es es pa es it tt gl fr da es eo da es en kn es en als gl en sl es en mr es es pa es eo sv es gl gl en gl gl en es vi gl it es it en fr eo en eo gl es en es eo gl gl gl gl gl gl en es en es en gl es gl en es en gl es gl gl gl gl gl gl gl en gl sv fr fr gl de gl de gl gl it gl ja gl ja fr ja gl ja gl ja gl en gl en gl en gl en gl en gl gl pt gl pt gl pt gl gl gl ca gl gl gl gl
Fin as obras da Ponte da Garga - Ponteceso - Que pasa na costa
Ponteceso obras deputacion FSF Ponte Garga
Levou o seu tempo pero agora valerá a pena. A apertura do viaduto ao tráfico evitará aos veciños da parroquia de Anllóns un desvío de 7 kilómetros para acceder ao centro de Ponteceso. O alcalde, Lois García Carballido, destacaba esta maña o compromiso da Deputación co arranxo da ponte, aportando os 177.000 euros necesarios.
Acto simbolico de apertura da Ponte da Garga en Ponteceso
O presidente da Deputación da Coruña, Valentín González Formoso, participou no acto de inauguración da Ponte da Garga, en Ponteceso, que tras 19 meses pechada volveu a abrirse ao tráfico. González Formoso realizou, xunto co alcalde pontecesán, Lois García Carballido, o acto simbólico de apertura do viaduto, retirando a valla das obras, un momento ao que asistiron numerosos veciños do municipio. O presidente do ente provincial agradeceu a “paciencia dos veciños e veciñas que estiveron moitos meses sen poder atravesar a ponte pola que levaban pasando séculos, o cal complicou a súa vida diaria durante demasiado tempo”. O novo viaduto evitará un desvío de 7 kilómetros para acceder ao centro de Ponteceso desde a parroquia de Anllóns.
González Formoso fixo un chamamento a todas as administracións para que a experiencia da Ponte da Garga “sirva de exemplo de que o patrimonio hai que coidalo” e “ante unha emerxencia, todas as administracións deben implicarse, especialmente as que teñen competencia na materia”. Neste sentido, Formoso puxo en valor “o humilde papel da Deputación, que sempre está a carón dos concellos, aínda que neste caso non teña competencia en patrimonio histórico e tivera que traer fondos doutras partidas”.
O alcalde pontecesán, Lois García, agradeceu a colaboración de “tódolos que se implicaron en que hoxe podamos abrir a ponte” e destacou a satisfacción dos veciños co resultado final das obras. “Hai persoas de Anllóns de noventa anos que están hoxe emocionadas porque nunca viran que se restaurara a ponte deste xeito”, resaltou. García Carballido agradeceu especialmente “ao goberno da Deputación pola subvención nominativa de 100.000 euros e por permitirnos financiar o resto, 77.000 euros, a través do seu Plan Único”. “A Xunta só contratou o proxecto, se non fora pola Deputación ese proxecto seguiría sendo unicamente un papel e a ponte seguiría caendo”, sentenciou.
As obras na Ponte da Garga, que contaron cun orzamento de 177.000 euros aportados integramente pola Deputación, consistiron principalmente na reparación dos danos que presentaba o viaduto, tanto na superficie como no seu asentamento subacuático. Estes traballos incluíron a estabilización da cimentación, a reparación de gretas e ocos, a colocación de tirantes de aceiro para atar e reforzar a pila e a inxección de aglomerado.
Tamén se reforzou a estrutura cunha rosca de formigón con barras de aceiro para atar os cinco aneis que compoñen as bóvedas transversalmente. Esta armadura permitirá que a ponte poida resistir sobrecargas excepcionais, xa que a rosca ábrese e péchase unha vez deixe de actuar a sobrecarga. As obras incluíron a eliminación da vexetación e das pequenas árbores enraizadas na ponte, que data do século XIX, e a retirada dos tubos que colgaban das cornixas. Ademais,
repavimentouse a calzada que discorre sobre a ponte, reconstruída cunha nova rasante lixeiramente alombada (o centro da ponte situarase 5 cm. máis alto que as entradas) para facilitar o desaugadoiro da auga de choiva.
Un ferido grave tras un atropleo dun camión en Baio
La Ventana emitiuse dende a fin da terra
A Fundación Fernando Blanco comeza o seu Outubro de actividades
Recunchos da Costa: A Pedra da Serpe
“A desastrosa xestión do goberno municipal está levando o Concello de Muxía a unha situación límite”
Un ferido grave tras un atropleo dun camión en Baio
La Ventana emitiuse dende a fin da terra
A Fundación Fernando Blanco comeza o seu Outubro de actividades
Recunchos da Costa: A Pedra da Serpe
“A desastrosa xestión do goberno municipal está levando o Concello de Muxía a unha situación límite”
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
A incerteza volve enlear as Festas da Pilarica da Trabe
A Costa da Morte recibe o outono con moita festa
Arde un vehículo en Berdoias
Rescatan un can dun profundo foso en Vilar de Couso
Recunchos da Costa: A Pedra da Serpe
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
A incerteza volve enlear as Festas da Pilarica da Trabe
COPYRIGHT 2019 QUE PASA NA COSTA
Aviso Legal y Condiciones de uso